Izziņa par atzinumos sniegtajiem iebildumiem par

**likumprojektu “Grozījumi Publiskās un privātās partnerības likumā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| **Nav nesaskaņotu iebildumu** | | | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2020.gada 26.oktobris | |
|  |  | |
| Saskaņošanas dalībnieki | Tieslietu ministrija | |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem ir saskaņošanā vienošanās panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | 3 | | 4 | 5 |
| 1. | **37.panta otrās daļas 2.punkts:**  “pretendentam pieteikumu un piedāvājumu iesniegšanas termiņa pēdējā dienā vai dienā, kad pieņemts lēmums par iespējamu koncesijas līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;” | | **Tieslietu ministrija**  Lūdzam izvērtēt nepieciešamību likumprojekta 5. pantā izteiktā Publiskās un privātās partnerības likuma (turpmāk – likums) 37. panta otrās daļas 2. punktā attiecībā uz nodokļiem ietvert norādi “t.sk. valsts sociālās apdrošināšanas jomā”, ņemot vērā, ka atbilstoši likuma “Par nodokļiem un nodevām” 1. panta 1. punktam termins “nodoklis” ir piemērojams arī valsts sociālās apdrošināšanas obligātajām iemaksām. | | **Vienošanās panākta saskaņošanas laikā**  Norāde “tai skaitā valsts sociālās apdrošināšanas jomā” likumprojekta 2.pantā tiek saglabāta attiecībā uz SPSIL 37.panta otrās daļas 2.punktu, jo šajā tiesību normā tiek noteikts pretendentu izslēgšanas iemesls, kas tiek attiecināts gan uz neizpildītām nodokļu saistībām Latvijā, gan valstī, kurā pretendents reģistrēts vai kurā atrodas tā pastāvīgā dzīvesvieta saskaņā ar šīs valsts normatīvajiem aktiem. Tātad, ņemot vērā, ka ārvalstīs sociālās apdrošināšanas obligātās iemaksas maksājumi var nebūt iekļauti nodokļu maksājumos un izslēgšanas iemesls ir attiecināms uz visiem nodokļu parādiem, norādi “tai skaitā valsts sociālās apdrošināšanas jomā” ir nepieciešams iekļaut Publiskās un privātās partnerības likuma 37.panta otrās daļas 2.punktā.  Papildus darām zināmu, ka Valsts sekretāru 2020.gada 22.oktobra sanāksmē atbalstīja saistīto likumprojektu “Grozījumi Publisko iepirkumu likumā”, kurā ir ietverta analoģiska norma. |  |
| 2. | **37.panta otrās daļas 7.punkta b) apakšpunkts:**  “ir pārkāpis Latvijas vai Eiropas Savienības normatīvo aktu vides, sociālo vai darba tiesību jomā, darba koplīgumu vai ģenerālvienošanos noteikumus vai prasības, kas noteiktas šā likuma 3. pielikumā minētajās starptautiskajās konvencijās;” | | **Tieslietu ministrija**  Likumprojekta 5. pantā izteiktais likuma 37. panta otrās daļas 7. punkta “b” apakšpunkts paredz, ka “koncesijas procedūras komisijas rīcībā ir tāda informācija, ar kuru ir pierādāms, ka kandidāts vai pretendents ir pārkāpis Latvijas vai Eiropas Savienības normatīvo aktu vides, sociālo vai darba tiesību jomā, darba koplīgumu vai ģenerālvienošanos noteikumus vai tādas prasības, kādas noteiktas šā likuma 3. pielikumā minētajās starptautiskajās konvencijās.” Attiecībā uz norādi “pārkāpis Eiropas Savienības normatīvo aktu vides, sociālo vai darba tiesību jomā” lūdzam to izteikt viennozīmīgi skaidri, norādot konkrētu Eiropas Savienības tieši piemērojamu tiesību aktu vai aktus (regulas vai Eiropas Savienības starptautiskos līgumus). Uzsveram, ka Latvijas nacionālajos normatīvajos aktos nav pieļaujamas atsauces uz Eiropas Savienības direktīvām vai lēmumiem, jo to saturs privātpersonām kļūst saistošs tikai, ja tas ietverts nacionālajā ārējā normatīvajā aktā. | | **Ņemts vērā** | **37.panta otrās daļas 7.punkta b) apakšpunkts:**  “ir pārkāpis Latvijas vai tieši piemērojamo Eiropas Savienības normatīvo aktu vides, sociālo vai darba tiesību jomā, darba koplīgumu vai ģenerālvienošanos noteikumus vai prasības, kas noteiktas šā likuma 3. pielikumā minētajās starptautiskajās konvencijās;” |
| 3. | **37.panta piektās daļas 1.punkts:**  “attiecībā uz Latvijā reģistrētu vai pastāvīgi dzīvojošu personu, kā arī saistībā ar šā panta otrās daļas 1., 2., 5. un 6. punktā minētajiem izslēgšanas iemesliem attiecībā uz ārvalstī reģistrētu vai pastāvīgi dzīvojošu personu izmanto Ministru kabineta noteikto informācijas sistēmu, ievērojot šādu kārtību un neprasot attiecīgo personu piekrišanu:”  **51.2 panta sestā daļa:**  “Šā panta pirmajā daļā minēto informāciju attiecībā uz Latvijā reģistrētu vai pastāvīgi dzīvojošu personu par tā darbinieku vidējām stundas tarifa likmēm profesiju grupās koncesijas procedūras komisija, kā arī pretendents par sevi Ministru kabineta noteiktajā kārtībā iegūst no Valsts ieņēmumu dienesta, izmantojot Ministru kabineta noteikto informācijas sistēmu. Koncesijas procedūras komisija minēto informāciju no Valsts ieņēmumu dienesta ir tiesīgs saņemt, neprasot pretendenta un tā piedāvājumā norādīto apakšuzņēmēju piekrišanu.” | | **Tieslietu ministrija**  Likumprojekta 5. pantā izteiktajā likuma 37. panta piektajā daļā norādīta atsauce uz “Ministru kabineta noteikto informācijas sistēmu”. Nav saprotama minētā atsauce, jo to varētu sajaukt ar pilnvarojumu Ministru kabinetam. Attiecīgi lūdzam minēto atsauci pārveidot par pilnvarojumu Ministru kabinetam vai norādīt atsauci uz normatīvajiem aktiem noteiktā jomā. Līdzīgi lūdzam precizēt likumprojekta 6. pantu. | | **Vienošanās panākta saskaņošanas laikā**  Paskaidrojam, ka publiskais partneris vai tā pārstāvis izslēdz kandidātus vai pretendentus no iepirkuma procedūras pamatojoties uz informāciju, kuru tas iegūst no Ministru kabineta noteiktās informācijas sistēmas (kas minēta Likumprojekta 5. pantā izteiktajā likuma 37. panta piektajā daļā). Savukārt šā panta desmitā daļa paredz pilnvarojumu Ministru kabinetam noteikt informācijas sistēmu, kurā būtu pārbaudāmi izslēgšanas noteikumu attiecīgajām personām. Likumprojekta 5. pantā izteiktajā likuma 37. panta piektajā daļā norādīta atsauce “Ministru kabineta noteikto informācijas sistēmu” nav pilnvarojums Ministru kabinetam un to nav iespējams sajaukt, jo normā tiek minēts, ka jāizmanto jau Ministru kabineta noteiktā sistēma, nevis, ka Ministru kabinetam būtu jāizveido šāda sistēma.  37.panta desmitā daļa:  Ministru kabinets nosaka:   1. informācijas sistēmu, kurā veicama šā panta piektās daļas 1. punktā minētā pārbaude, kā arī šīs sistēmas uzturēšanas un izmantošanas kārtību; 2. šā panta piektās daļas 1. punkta “a” apakšpunktā minētās pārbaudāmās informācijas apstrādes mērķi un apjomu, kā arī tos normatīvos aktus un to pantus, kuri atbilst šā panta otrajā daļā noteiktajiem pretendentu izslēgšanas iemesliem un par kuros paredzētajiem pārkāpumiem un noziedzīgajiem nodarījumiem veicama šā panta piektās daļas 1. punkta “a” apakšpunktā noteiktā pārbaude; 3. kārtību, kādā šīs daļas 1. punktā minētā informācijas sistēma saņem un apstrādā informāciju no šā panta piektajā daļā minēto iestāžu uzturētajām informācijas sistēmām.   Iepriekš minētais attiecas arī uz likumprojekta 6.pantu.  Papildus darām zināmu, ka Valsts sekretāru 2020.gada 22.oktobra sanāksmē atbalstīja saistīto likumprojektu “Grozījumi Publisko iepirkumu likumā”, kurā ir ietverta analoģiska norma. |  |
| 4. | **37.panta 10.daļa:**  “Ministru kabinets nosaka:  1) informācijas sistēmu, kurā veicama šā panta piektās daļas 1. punktā minētā pārbaude, kā arī šīs sistēmas uzturēšanas un izmantošanas kārtību;  2) šā panta piektās daļas 1. punkta “a” apakšpunktā minētās pārbaudāmās informācijas apstrādes mērķi un apjomu, kā arī tos normatīvos aktus un to pantus, kuri atbilst šā panta otrajā daļā noteiktajiem pretendentu izslēgšanas iemesliem un par kuros paredzētajiem pārkāpumiem un noziedzīgajiem nodarījumiem veicama šā panta piektās daļas 1. punkta “a” apakšpunktā noteiktā pārbaude;  3) kārtību, kādā šīs daļas 1. punktā minētā informācijas sistēma saņem un apstrādā informāciju no šā panta piektajā daļā minēto iestāžu uzturētajām informācijas sistēmām.” | | **Tieslietu ministrija**  Likumprojekta 5. pantā izteiktajā likuma 37. panta 10. daļā norādīti vairāki pilnvarojumi Ministru kabinetam. Pirmkārt, vēršam uzmanību, ka attiecīgie pilnvarojumi ir sadrumstaloti un grūti uztverami to apjoma dēļ. Attiecīgi lūdzam tos sadalīt vairākos pilnvarojumos, lai vēlāk izstrādājot attiecīgos Ministru kabineta noteikumus, nerastos šaubas par to tvērumu, kā arī nebūtu problēmas, piemēram, izteikt attiecīgo Ministru kabineta noteikumu nosaukumu. Pamatojoties uz Valsts sekretāru sanāksmes 2020. gada 9. janvāra sēdē Tieslietu ministrijai doto uzdevumu (prot. Nr. 2 14. § 2. punkts[[1]](#footnote-1)), lūdzam izvērtēt likumprojektā ietvertā pilnvarojuma atbilstību tiesību akta saturam, kuru paredzēts izdot uz šā pilnvarojuma pamata. Atgādinām, ka saskaņā ar Ministru kabineta iekārtas likuma 31. panta pirmās daļas 1. punktu, pilnvarojot Ministru kabinetu izdot noteikumus, pilnvarojumā jānorāda tā satura galvenie virzieni. Pilnvarojuma saturam ir jābūt tik skaidram, lai atklātu pilnvarojuma būtību un jēgu.[[2]](#footnote-2) Nav pieļaujama personas pamattiesību ierobežošana, atsaucoties uz neskaidru vai pārprotamu likumdevēja pilnvarojumu.[[3]](#footnote-3)  Otrkārt, Ministru kabinetam vai citai institūcijai var uzdot likuma ieviešanai dzīvē nepieciešamā regulējuma izstrādāšanu, lai tiktu detalizēta likumā ietvertā politiskā griba vai noteikta likuma īstenošanas kārtība. Šādos normatīvajos aktos nedrīkst ietvert tiesību normas, kas nav uzskatāmas par palīglīdzekļiem likuma normas īstenošanai.[[4]](#footnote-4) Attiecīgi lūdzam likumprojekta anotācijā sniegt izvērstu pamatojumu, kāpēc Ministru kabinetam deleģētie jautājumi nav ietverami likumā vai papildināt likumprojektu. Līdzīgi lūdzam precizēt un skaidrot attiecīgo regulējumu likumprojekta 6. pantā. | | **Vienošanās panākta saskaņošanas laikā**  Attiecībā par doto pilnvarojumu Ministru kabinetam norādām, ka analoģisks pilnvarojums jau ir ietverts spēkā esošajā Publiskās un privātās partnerības likumā, uz kura pamata ir izdoti Ministru kabineta 2017.gada 28.februāra noteikumi Nr.108 “Publisko elektronisko iepirkumu noteikumi”. Minētā deleģējuma saturs netiek mainīts un tas ir saprotams iesaistītajām pusēm.  Ministru kabineta 2017.gada 28.februāra noteikumi Nr.108 “Publisko elektronisko iepirkumu noteikumi” ir uzskatāmi par Publiskās un privātās partnerības likuma palīglīdzekli, jo tajos ir atrunātas detalizētas prasības, pienākumi, tiesības darbībai Elektronisko iepirkumu sistēmā, ko nav nepieciešams regulēt ar likumu.  Kā jau tika norādīts anotācijas IV sadaļā, grozījumi paredzami arī Ministru kabineta 2017.gada 28.februāra noteikumos Nr.108 “Publisko elektronisko iepirkumu noteikumi”.  Iepriekš minētais attiecas arī uz likumprojekta 6.pantu.  Papildus darām zināmu, ka Valsts sekretāru 2020.gada 22.oktobra sanāksmē atbalstīja saistīto likumprojektu “Grozījumi Publisko iepirkumu likumā”, kurā ir ietverta analoģiska norma. |  |
| 5. | **37.1 panta trešā daļa:**  “Koncesijas procedūras komisija izvērtē pretendenta vai personālsabiedrības biedra (ja pretendents ir personālsabiedrība) skaidrojumā sniegto informāciju, veiktos pasākumus un to pierādījumus, ņemot vērā pārkāpuma smagumu un konkrētos apstākļus. Koncesijas procedūras komisija var prasīt no attiecīgā pārkāpuma jomā kompetentām institūcijām atzinumus par to, vai pretendenta veiktie pasākumi ir pietiekami uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja koncesijas procedūras komisijai ir pieejams vai arī pretendents ir iesniedzis attiecīgā pārkāpuma jomā kompetentas institūcijas atzinumu par konkrētā pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.” | | **Tieslietu ministrija**  Lūdzam likumprojekta 5. pantā izteiktajā 37.1 panta trešajā daļā norādīt izvērtējuma ilguma termiņu. Pretējā gadījumā minētā norma var tikt izmantota nelabticīgi. | | **Vienošanās panākta saskaņošanas laikā**  Attiecībā uz priekšlikumu noteikt iesniegto pierādījumu izvērtējumu termiņu, kurā publiskajam partnerim vai tā pārstāvim jāpieņem lēmums, jāņem vērā, ka katrā gadījumā var būt citi lēmuma pieņemšanu ietekmējošie faktori, piemēram, iesniegto pierādījumu daudzums, līdz ar to vienota termiņa noteikšana ir problemātiska un varētu radīt būtiskus riskus lēmuma pieņemšanas procesā. Nav pamats uzskatīt, ka norma var tik izmantota nelabticīgi, jo jāvērš uzmanība, ka publiskais partneris vai tā pārstāvis ir ieinteresēti pēc iespējas ātrāk pabeigt koncesijas procedūru un noslēgt koncesijas līgumu, lai sāktu tā īstenošanu.  Papildus darām zināmu, ka Valsts sekretāru 2020.gada 22.oktobra sanāksmē atbalstīja saistīto likumprojektu “Grozījumi Publisko iepirkumu likumā”, kurā ir ietverta analoģiska norma. |  |
| 6. |  | | **Tieslietu ministrija**  Likumprojekta anotācijā norādīts, ka “pretendentam (..) Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Līdz ar to, no dalības iepirkumā tiek izslēgts kandidāts vai pretendents, kuram ir konstatēti nodokļu parādi”. Vēršam uzmanību, ka likumprojektā šāds regulējums nav ietverts. Attiecīgi lūdzam precizēt likumprojektu vai tā anotāciju. | | **Ņemts vērā**  Vēršam uzmanību, ka minētais teksts ir attiecināms uz likumprojekta “Grozījumi Sabiedrisko pakalpojumu sniedzēju iepirkumu likumā” anotācijā minēto. Tomēr pēc būtības līdzīgs ietvertais secinājums šī likumprojekta anotācijā arī attiecas uz spēkā esošo likuma redakciju. Attiecīgi šajā gadījumā nav konstatējama neatbilstība.  Proti, likumprojekta anotācijā ir minēts:  *Šobrīd PPPL ir paredzēts, ka publiskais partneris izslēdz pretendentu no dalības koncesijas procedūrā, ja ir konstatēts, ka pretendentam pieteikumu un piedāvājumu iesniegšanas termiņa pēdējā dienā vai dienā, kad pieņemts lēmums par iespējamu koncesijas līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Līdz ar to, no dalības koncesijas procedūrā tiek izslēgts pretendents, kuram ir konstatēti nodokļu parādi.* |  |
| 7. |  | | **Tieslietu ministrija**  Norādām, ka no Eiropas Parlamenta un Padomes 2014. gada 26. februāra direktīvas 2014/23/ES par koncesijas līgumu slēgšanas tiesību piešķiršanu (turpmāk – Direktīva) 38. panta 5. un 6. punktā izriet, ka dalībvalstij ir rīcības brīvība attiecībā uz ekonomikas dalībnieku izslēgšanu no konkursa. Tādējādi lūdzam atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk - instrukcija) 56.5. apakšpunktam likumprojekta anotācijas V sadaļas 1. tabulas rīcības brīvības sadaļā pamatot, kādēļ ir vai nav izmantota Direktīvā paredzētā rīcības brīvība dalībvalstij pārņemt noteiktas Direktīvas normas. | | **Ņemts vērā**  Paskaidrojam, ka, pārņemot Direktīvu, ir izmantota dalībvalstij paredzētā rīcības brīvība, nosakot konkrētu nodokļu parādu summu, kuras pārsniegšanas gadījumā ir jāpiemēro attiecīgais izslēgšanas iemesls. | **Skatīt precizēto anotācijas V sadaļu.** |
| 8. |  | | **Tieslietu ministrija**  Saistībā ar likumprojekta 14. panta regulējumu lūdzam papildināt likumprojekta anotācijas V sadaļas 2. punktu un 2. tabulu saskaņā ar instrukcijas 57. un 58. punktu. | | **Ņemts vērā** | **Skatīt precizēto anotācijas V sadaļu.** |
| 9. |  | | **Tieslietu ministrija (2020.gada 9.decembra atzinums)**  Publiskās un privātās partnerības likuma (turpmāk – Likums) 69. pants noteic informācijas par noslēgtajiem publiskās un privātās partnerības (turpmāk – Partnerība) līgumiem, to grozījumiem un izbeigšanu ierakstīšanu Partnerības līgumu reģistrā, nosakot, ka tajā ieraksta ziņas par partnerības iepirkuma līgumu vai koncesijas līgumu, kā arī nosakot, ka tas ir publisks reģistrs un to ved Reģistrs. Tādējādi Reģistra pienākums vest Partnerības līgumu reģistru izriet no Likuma 69. panta, kā arī ir noteikts likumā “Par Latvijas Republikas Uzņēmumu reģistru” (turpmāk – Reģistra likums).  Likumprojekta 13. pants paredz izslēgt no Likuma tā 69. pantu, bet Likumprojekta 1. pants – papildināt Likuma 1. pantu ar 40. punktu, ietverot Likumā jaunu terminu “līgumu reģistrs” un sniedzot tā skaidrojumu. Likumprojekta 9. pantā paredzētais Likuma 62.1 pants regulē līgumu reģistru, nosakot, ka līgumu reģistrā ierakstu par noslēgto koncesijas līgumu vai tā grozījumiem izveido vai papildina Iepirkumu uzraudzības birojs (turpmāk – Birojs), bet par izpildīto koncesijas līgumu ierakstu līgumu reģistrā papildina publiskais partneris vai tā pārstāvis. Savukārt no paredzētajiem Likuma pārejas noteikumiem secināms, ka līgumu reģistram nodos un tajā ierakstīs informāciju par spēkā esošajiem Partnerības līgumiem.  Līdz ar to funkciju – Partnerības līgumu reģistrāciju, kuru, pamatojoties uz Likuma 69. pantu, līdz šim veica Reģistrs, turpmāk pildīs Birojs, kurš izdarīs līgumu reģistrā ierakstu par noslēgtajiem koncesijas līgumiem. Likumprojektā paredzētais Likuma pārejas noteikumu 36.-40. punkts noteic minētā regulējuma ieviešanai nepieciešamo pārejas laika regulējumu, tostarp paredzot Reģistra rīcībā esošās informācijas par spēkā esošajiem Partnerības līgumiem nodošanu Birojam.  No Likumprojekta un tā anotācijas saprotams, ka Reģistrs Birojam nodos informāciju par spēkā esošajiem Partnerības līgumiem, bet no jauna tajā tiks ierakstīta tikai informācija par koncesijas līgumiem. Tādējādi nav saprotams, vai un kur turpmāk būs pieejama informācija **par partnerības iepirkuma līgumiem**, kuru ierakstīšanu Partnerības reģistrā šobrīd paredz normatīvie akti. Ņemot vērā minēto, aicinām precizēt Likumprojektu vai sniegt attiecīgu skaidrojumu Likumprojekta anotācijā. | | **Ņemts vērā** | **Precizēts anotācijas I sadaļas 2.punkts ar šādu tekstu:**  “*Ar likumprojekta spēkā stāšanos tiks izslēgts PPPL 69.pants, kas nosaka, ka publiskās un privātās partnerības līgumu reģistrā ir ierakstāmas ziņas par partnerības iepirkuma līgumu vai koncesijas līgumu. Likumprojekta 9. un 15.pants nosaka, ka līgumu reģistrā ir ierakstāmas ziņas tikai par koncesijas līgumiem, savukārt pienākums ierakstīt līgumu reģistrā informāciju par partnerības iepirkumu līgumiem izriet no Publiskās un privātās partnerības likuma 4.panta pirmās un otrās daļas,[[5]](#footnote-5) kurās ir noteikts, ka partnerības iepirkumu līgumiem piemēro Publisko iepirkumu likumu vai Sabiedrisko pakalpojumu sniedzēju iepirkumu likumu. Ņemot vērā, ka analoģisks līgumu reģistra regulējums ir ietverts minētajos likumos, pienākums līgumu reģistrā izveidot ierakstu par partnerības iepirkumu līgumiem un tos papildināt izrietēs no šiem normatīvajiem aktiem. Tādējādi netiek dublētas normas par partnerības iepirkumu līguma ieraksta izveidošanu līgumu reģistrā, izveidojot sistemātisku pieeju normatīvo aktu piemērošanai.*” |
| 10. |  | | **Tieslietu ministrija (2020.gada 9.decembra atzinums)**  Likumprojektā paredzētais līgumu reģistrā iekļaujamās informācijas apjoms ir noteikts paredzētajā Likuma 1. panta 40. punktā un 62.1 panta otrajā daļā. No minētā regulējuma saprotams, ka publiski tiks darītas pieejamas **tikai ziņas** par noslēgtajiem vai izbeigtajiem koncesijas līgumiem. Vēršam uzmanību, ka Reģistrs, izdarot ierakstu kādā no reģistriem, veido reģistrācijas lietu, kurā tiek iekļauti gan reģistru ieraksti, gan Reģistram iesniegtie, ierakstus pamatojošie dokumenti atbilstoši Reģistra likuma 4.15 panta pirmajai daļai. Atbilstoši Reģistra likuma 4.15 panta pirmās daļas 3. punkta “g” apakšpunktam Partnerības līgumi un dokumenti par to grozījumiem ir iekļauti reģistrācijas lietas publiskajā daļā, līdz ar to ikvienam ir pieejami bez maksas. No Likumprojekta nav saprotams, kur turpmāk būs pieejami noslēgtie Partnerības līgumi un to grozījumu dokumenti. Ņemot vērā minēto, Reģistra ieskatā Likumprojekta anotācija papildināma ar **skaidrojumu par minēto līgumu turpmāku pieejamību** vai tās ierobežošanu. | | **Ņemts vērā**  Papildus darām zināmu, kā norādīts Tieslietu ministrijas atzinuma 3.3.apakšpunktā “*Ņemot vērā, ka Reģistra pienākums vest Partnerības līgumu reģistru primāri izriet no Likuma, Reģistra ieskatā attiecīgais regulējums būtu iekļaujams Likumprojektā un attiecīgi – Likumā, nevis Reģistra likumā*”, tad līdz ar Publiskās un privātās partnerības likuma 69.panta izslēgšanu, Uzņēmumu reģistram vai nebūs pienākuma vest publiskās un privātās partnerības līguma reģistru, kā arī nodrošināt 4.15 panta pirmās daļas 3.punkta “g” apakšpunktā minētos dokumentu turpmāku publisku pieejamību. | **Precizēta anotācijas I sadaļas 2.punkts ar šādu tekstu:**  “*Ņemot vērā, ka līdz ar PPPL 69.panta izslēgšanu Uzņēmumu reģistram vai nebūs pienākuma vest publiskās un privātās partnerības līguma reģistru, tad tam nebūs arī pienākuma nodrošināt likuma “Par Latvijas Republikas Uzņēmumu reģistru” 4.15 panta pirmās daļas 3.punkta “g” apakšpunktā minēto dokumentu turpmāku publisku pieejamību no 2021.gada 1.jūlija.”*  *“Līdz ar to pēc attiecīgo publiskās un privātās partnerības līgumu reģistra ierakstu un reģistrācijas lietu, par kuriem līdz 2021. gada 31. augustam nebūs izdarīts ieraksts par līguma izbeigšanu, nodošanas Iepirkumu uzraudzības birojam attiecīgā informācija – reģistra ieraksti un reģistrācijas lietās esošie dokumenti vairs nebūs Uzņēmumu reģistra rīcībā. Savukārt, reģistra ieraksti un reģistrācijas lietas par izbeigtajiem publiskās un privātās partnerības līgumiem tiek uzglabāti un administrējami atbilstoši arhīvu jomas normatīvajiem aktiem.* *Ņemot vērā, ka Uzņēmumu reģistra Publiskās un privātās partnerības līgumu reģistrs ar tā ierakstiem ir jāglabā pastāvīgi, tad līdz ar reģistra ierakstu nodošanas Iepirkumu uzraudzības birojam reģistrs būs pabeigts, un tas, atbilstoši arhīvu jomu normatīvajos aktos noteiktajā kārtībā Uzņēmumu reģistram ir jāsagatavo glabāšanai, jāapraksta un jānodod glabāšanai Latvijas Nacionālajam arhīvam. Savukārt reģistrācijas lietās esošos dokumentus par izbeigtajiem publiskās un privātās partnerības līgumiem Uzņēmumu reģistrs turpinās glabāt kā dokumentu radītājs un atbilstoši noteiktajiem termiņiem – īslaicīgi un ilgstoši glabājamie dokumenti jāglabā līdz tiem noteiktā glabāšanas termiņa beigām, bet pastāvīgi glabājamie dokumenti jānodod Latvijas Nacionālajam arhīvam noteiktajā kārtībā un termiņā. ”* |
| 11. |  | | **Tieslietu ministrija (2020.gada 9.decembra atzinums)**  Likumprojektā paredzētais Likuma pārejas noteikumu 36. punkts paredz, ka līgumu reģistrā ieraksta ziņas par spēkā esošajiem Partnerības līgumiem un koncesijas līgumiem, kas noslēgti pēc 2021. gada 1. jūlija, savukārt 37. punkts paredz, ka Reģistrs Birojam nodod informāciju par spēkā esošajiem Partnerības līgumiem.  3.1. No Likumprojekta un tā anotācijas nav saprotams, kur atradīsies un kur būs pieejama informācija par tiem Partnerības līgumiem, **kas 2021. gada 1. jūlijā vairs nebūs spēkā**. Ņemot vērā, ka Likuma 69. pants, no kura izriet Reģistra pienākums vest Partnerības līgumu reģistru, no Likuma tiek izslēgts ar šā likuma grozījumiem, kuru spēkā stāšanās noteikta 2021. gada 1. jūlijā, **Reģistra pienākums vest Partnerības līgumu reģistru pēc norādītā datuma izbeidzas**, **līdz ar to izbeidzas arī tā pienākums nodrošināt šā reģistra informācijas pieejamību**.  Vienlaikus Likumprojekta anotācijas I sadaļas 2. punkta iedaļā ar virsrakstu “**Izslēgšana par iepriekš nepildītu līgumu**” ir norādīts, ka “[v]ienlaikus, ņemot vērā, ka tiek izveidots līgumu reģistrs, informācija par izbeigtiem līgumiem būtu pieejama arī līgumu reģistrā, kur publiskais partneris varētu iegūt minēto informāciju”. Līdz ar to saprotams, ka līguma reģistrā būs pieejama informācija arī par izbeigtiem līgumiem. Lai nodrošinātu, ka visa informācija par Partnerības līgumiem, tostarp izbeigtajiem, ir pieejama vienuviet, Reģistra ieskatā Birojam būtu nododami visi Partnerības līgumu reģistra ieraksti, tostarp par spēkā neesošajiem Partnerības līgumiem.  3.2. Reģistrs skaidro, ka šobrīd pieteikumu Partnerības līgumu reģistrācijai Reģistram iesniedz, izmantojot e-pakalpojumu “Reģistrācija Uzņēmumu reģistra vestajos reģistros” (turpmāk – E-pakalpojums). Ņemot vērā augstāk norādīto, Reģistram būs jāveic sistēmas pielāgojumi, lai pielāgotu E-pakalpojumu un no tā izņemtu pieteikumus Partnerības līguma reģistrācijai, tā izmaiņām un izbeigšanai, t.sk. jāiestrādā atbilstošs sistēmas paziņojums, lai informētu personas, kuras mēģinās iesniegt pieteikumu Partnerības līguma (tā grozījumu) reģistrācijai. Minēto pielāgojumu veikšanai ir nepieciešami papildu finanšu resursi. Provizoriska darbietilpība varētu **būt 20 h (1089 EUR ar PVN).**  3.3. Skaidrojam aŗīdzan, ka šobrīd Reģistra informācijas tīmekļvietnē pie informācijas par tiesību subjektu ir iestrādāta sadaļa “Publiskā un privātā partnerība”. Ņemot vērā, ka, sākot ar 2021. gada 1. jūliju, Reģistram nebūs kompetences vest Partnerības līgumu reģistru, tas arī nesniegs informāciju par Partnerības lūgumiem. Līdz ar to nepieciešamas attiecīgas izmaiņas Reģistra informācijas tīmekļvietnē, izslēdzot sadaļu par Partnerības līgumiem, kas ir saistīts ar papildu finanšu līdzekļu nepieciešamību, provizoriskais darbietilpības **novērtējums ir 15 h (816.75 EUR ar PVN).**  3.4. Vienlaikus Reģistra ieskatā Likumprojekts papildināms arī ar regulējumu par rīcību ar to Partnerības līgumu reģistrā ietverto informāciju, kuras nodošanu Birojam un turpmāku publiskošanu Likumprojekts neparedz, piemēram, būtu nosakāms, vai Reģistrs šo informāciju (līgumus) no reģistra dzēš, iznīcina papīra formas dokumentus, vai nodod visu informāciju Latvijas Nacionālajam arhīvam, vai paredzot vēl kādu citu risinājumu. Ņemot vērā, ka Reģistra pienākums vest Partnerības līgumu reģistru primāri izriet no Likuma, Reģistra ieskatā attiecīgais regulējums būtu iekļaujams Likumprojektā un attiecīgi – Likumā, nevis Reģistra likumā.  3.5. Likumprojekts paredz Partnerības līgumu reģistra ierakstu nodošanu Birojam. Vienlaikus tā anotācijā nav atrodama informācija par veidu, kādā attiecīgā informācija Birojam ir nododama. Lai nodrošinātu vienotu izpratni par informācijas nodošanas veidu, Reģistrs lūdz Likumprojekta anotāciju papildināt ar skaidrojumu par to, kādā formā informācija ir nododama Birojam, nosakot, ka to nodot elektroniski kā datni, neveicot papildu sistēmas pielāgojumus un izstrādes. | | **Par 3.1.apakšpunktu**  **Ņemts vērā**  Papildus norādām, ka anotācijas I sadaļas 2. punkta iedaļa ar virsrakstu “Izslēgšana par iepriekš nepildītu līgumu” attiecas uz pretendentu vai kandidātu izslēgšanas nosacījumiem. Tās pašas anotācijas iedaļā ir minēts, ka “*vienlaikus jāņem vērā, ka publiskajam partnerim nav pienākuma meklēt vai pieprasīt konkrētu informāciju, publiskais partneris izslēgšanas iemelsu esamību vērtē tikai, ja tā rīcībā ir minētā informācija. Tas nozīmē, ka, ja publiskā partnera rīcībā nav šādas informācijas, tad tālākas darbības attiecībā uz minēto izslēgšanas iemeslu no publiskā partnera puses nav jāveic. Turpretim, ja publiskā partnera rīcībā ir šāda informācija, tā pienākums ir katrā konkrētā gadījumā vērtēt, cik būtisks ir bijis iepriekš lauztā līguma pārkāpums, un vai tas rada slēdzamā līguma neizpildes riskus. Rūpīgi jāizvērtē, vai tā rīcībā esošā informācija ir pietiekamam un objektīva, lai, pamatojoties uz to, izslēgtu pretendentu*”. Respektīvi attiecīgā informācija, par iespēju publiskajam partnerim pārliecināties līgumu reģistrā par iespējamu līguma laušanu ir viens no veidiem, kā tas var īstenot izslēgšanas nosacījumu pārbaudi, bet tas nav izsmeļošs un gadījumā, ja šādas informācijas nav ietvertas līgumu reģistrā tad tam nav pienākums tādu iegūt.  **Par 3.2. un 3.3.apakšpunktu**  **Vienošanās panākama saskaņošanas laikā**  Papildus finansējums no valsts budžeta netiek paredzēts. Nepieciešamo sistēmu vai tīmekļvietnes pielāgojumi ir veicami esošo budžetu līdzekļu ietvaros tos pārdalot. Norādām, ka Uzņēmumu reģistra funkcija vest līguma reģistru ir noteikta tikai līdz 2021.gada 1.jūlijam, līdz ar to ir apsverama iespēja atlikušos līdzekļus, kas atvēlēti minētās funkcijas izpildei pārdalīt priekš minēto sistēmu vai tīmekļvietnes pielāgojumiem.  **Par 3.4.apakšpunktu**  **Ņemts vērā**  Papildināta anotācija ar skaidrojumu. Dokumentu uzglabāšanu nodrošinās Uzņēmumu reģistrs atbilstoši arhīvu jomas normatīvajiem aktiem. Savukārt informāciju par spēkā esošajiem PPP līgumiem tiek nodota Iepirkumu uzraudzības birojam.  **Par 3.5.apakšpunktu**  **Ņemts vērā**  Papildināta anotācija | **Precizēta anotācijas I sadaļas 2.punkts ar šādu tekstu:**  **Par 3.1.apakšpunktu**  *“Līdz ar to pēc attiecīgo publiskās un privātās partnerības līgumu reģistra ierakstu un reģistrācijas lietu, par kuriem līdz 2021. gada 31. augustam nebūs izdarīts ieraksts par līguma izbeigšanu, nodošanas Iepirkumu uzraudzības birojam attiecīgā informācija – reģistra ieraksti un reģistrācijas lietās esošie dokumenti vairs nebūs Uzņēmumu reģistra rīcībā. Savukārt, reģistra ieraksti un reģistrācijas lietas par izbeigtajiem publiskās un privātās partnerības līgumiem tiek uzglabāti un administrējami atbilstoši arhīvu jomas normatīvajiem aktiem.* *Ņemot vērā, ka Uzņēmumu reģistra Publiskās un privātās partnerības līgumu reģistrs ar tā ierakstiem ir jāglabā pastāvīgi, tad līdz ar reģistra ierakstu nodošanas Iepirkumu uzraudzības birojam reģistrs būs pabeigts, un tas, atbilstoši arhīvu jomu normatīvajos aktos noteiktajā kārtībā Uzņēmumu reģistram ir jāsagatavo glabāšanai, jāapraksta un jānodod glabāšanai Latvijas Nacionālajam arhīvam. Savukārt reģistrācijas lietās esošos dokumentus par izbeigtajiem publiskās un privātās partnerības līgumiem Uzņēmumu reģistrs turpinās glabāt kā dokumentu radītājs un atbilstoši noteiktajiem termiņiem – īslaicīgi un ilgstoši glabājamie dokumenti jāglabā līdz tiem noteiktā glabāšanas termiņa beigām, bet pastāvīgi glabājamie dokumenti jānodod Latvijas Nacionālajam arhīvam noteiktajā kārtībā un termiņā. ”*  **Par 3.2. un 3.3.iebildumu skatīt**  **papildināto anotācijas II sadaļas 5.punktu ar šādu tekstu:**  “*Uzņēmumu reģistrs veiks sistēmas (e-pakalpojuma “Reģistrācija Uzņēmumu reģistra vestajos reģistros”) un Uzņēmumu reģistra tīmekļvietnes pielāgojumus. Minēto pielāgojumu aptuvenās izmaksas sastāda 2000 euro. Papildus finansējums no valsts budžeta netiek paredzēts un nepieciešamo sistēmu vai tīmekļvietnes pielāgojumi tiks veikti Uzņēmumu reģistra esošo budžetu līdzekļu ietvaros, tos pārdalot.”*  **Par 3.4.apakšpunktu skatīt Precizēto anotācijas I sadaļas 2.punktu ar šādu tekstu:**  *“Līdz ar to pēc attiecīgo publiskās un privātās partnerības līgumu reģistra ierakstu un reģistrācijas lietu, par kuriem līdz 2021. gada 31. augustam nebūs izdarīts ieraksts par līguma izbeigšanu, nodošanas Iepirkumu uzraudzības birojam attiecīgā informācija – reģistra ieraksti un reģistrācijas lietās esošie dokumenti vairs nebūs Uzņēmumu reģistra rīcībā. Savukārt, reģistra ieraksti un reģistrācijas lietas par izbeigtajiem publiskās un privātās partnerības līgumiem tiek uzglabāti un administrējami atbilstoši arhīvu jomas normatīvajiem aktiem.* *Ņemot vērā, ka Uzņēmumu reģistra Publiskās un privātās partnerības līgumu reģistrs ar tā ierakstiem ir jāglabā pastāvīgi, tad līdz ar reģistra ierakstu nodošanas Iepirkumu uzraudzības birojam reģistrs būs pabeigts, un tas, atbilstoši arhīvu jomu normatīvajos aktos noteiktajā kārtībā Uzņēmumu reģistram ir jāsagatavo glabāšanai, jāapraksta un jānodod glabāšanai Latvijas Nacionālajam arhīvam. Savukārt reģistrācijas lietās esošos dokumentus par izbeigtajiem publiskās un privātās partnerības līgumiem Uzņēmumu reģistrs turpinās glabāt kā dokumentu radītājs un atbilstoši noteiktajiem termiņiem – īslaicīgi un ilgstoši glabājamie dokumenti jāglabā līdz tiem noteiktā glabāšanas termiņa beigām, bet pastāvīgi glabājamie dokumenti jānodod Latvijas Nacionālajam arhīvam noteiktajā kārtībā un termiņā. ”*  **Par 3.5 iebildumu skatīt papildināto anotācijas I sadaļas 2.punktu ar šādu tekstu:**  “*Uzņēmumu reģistrs nodod visu informāciju par spēkā esošajiem publiskās un privātās partnerības līgumiem, gan reģistra ierakstus, gan reģistrācijas lietas, kā arī tādu informāciju, ko Uzņēmumu reģistrs atbilstoši Publiskās un privātās partnerības likumam būs saņēmis, bet līdz šā likuma spēkā stāšanās brīdim nepaspēs veikt ierakstu līgumu reģistrā. Uzņēmumu reģistrs reģistrācijas lietas un informāciju par spēkā esošajiem publiskās un privātās partnerības līgumiem nodod papīra vai elektroniskās datnes formātā vai arī vienojoties ar Iepirkumu uzraudzības biroju par efektīvāku informācijas nodošanas formu, neveicot papildus sistēmas pielāgojumus vai izstrādi minētās informācijas nodošanai..*” |
| 12. | **Pārejas noteikumu 40.punkts**  “40. Uzņēmumu reģistrs izdara publiskās un privātās partnerības līgumu reģistrā ierakstu par publiskās un privātās partnerības līgumu izbeigšanu, ja līdz 2021. gada 30. jūnijam beidzies līguma termiņš.” | | **Tieslietu ministrija (2020.gada 9.decembra atzinums)**  Likumprojektā paredzētais Likuma pārejas noteikumu 40. punkts noteic, ka Reģistrs izdara Partnerības līgumu reģistrā ierakstu par Partnerības līgumu izbeigšanu, ja līdz 2021. gada 30. jūnijam beidzies līguma termiņš. Reģistra ieskatā nav saprotams norādītā regulējuma mērķis. Ņemot vērā, ka Likuma 69. pants, no kura izriet Reģistra pienākums vest Partnerības līgumu reģistru, no Likuma tiek izslēgts ar grozījumiem, kuru spēkā stāšanās paredzēta 2021. gada 1. jūlijā, Reģistram ir pienākums vest Partnerības līgumu reģistru līdz norādītajam datumam atbilstoši attiecīgajā brīdī spēkā esošajam tiesiskajam regulējumam.  Līdz ar to Reģistram ir saistošs arī Ministru kabineta 2009. gada 13. oktobra noteikumos Nr. 1184 “Publiskās un privātās partnerības līgumu reģistrācijas un uzskaites kārtība” (turpmāk – Noteikumi) iekļautais regulējums. Proti, Reģistram līdz Likumprojektā paredzēto Likuma grozījumu spēkā stāšanās brīdim ir pienākums ne vien atbilstoši Noteikumu 13. punktam izdarīt ierakstu Partnerības līgumu reģistrā izdarīt ierakstu par Partnerības līgumu izbeigšanu, bet arī citus ierakstus atbilstoši Noteikumu regulējumam. Savukārt, sākot ar 2021. gada 1. jūliju, Reģistra kompetencē vairs nav vest Partnerības līgumu reģistru, tostarp izdarīt tajā jebkādus ierakstus. Līdz ar to nav saprotams, kāds ir paredzētā Likuma pārejas noteikumu 40. punkta mērķis.  Lai ieviestu Regulējumu un, sākot ar 2021. gada 1. jūliju, Reģistrs nereģistrētu Partnerības līgumus, ņemot vērā noteiktos pieteikumu izskatīšanas termiņus Reģistrā un E-pakalpojumā iestrādāto dokumentu izskatīšanas termiņu algoritmu, faktiski Reģistrs nevar pieņemt pieteikumus Partnerības līgumu reģistrācijai, sākot ar 2021. gada 21. jūniju (pēdējā pieteikumu iesniegšanas diena – 2021. gada 19. jūnijs), jo pieteikuma, kas iesniegts Reģistram pēc 2021. gada 19. jūnija, izskatīšanas un lēmuma par ieraksta izdarīšanu Partnerības līgumu reģistrā pieņemšanas termiņš būs jau pēc 2021. gada 1. jūlija, līdz ar to Reģistra ieskatā dokumenti, kas iesniegti pēc norādītā termiņa, Reģistrā nav jāpieņem.  Vienlaikus vēršam uzmanību, ka, ja arī no Partnerības līguma izriet, ka tā termiņš varētu beigties līdz 2021. gada 30. jūnijam, tomēr iespējams, ka var būt izdarīti attiecīgā līguma grozījumi, bet Reģistrā attiecīgs pieteikums vēl nav iesniegts, jo atbilstoši Noteikumu 11. punktam ziņas, uz kuru pamata izdarāmi ieraksti Partnerības reģistrā, un dokumenti iesniedzami Reģistram 14 dienu laikā no attiecīgā lēmuma pieņemšanas dienas. Līdz ar to informācija par izmaiņām, kas tiks izdarītas līgumā pēc 2021. gada 18. jūnija, būtu piesakāmas reģistrācijai arī pēc 2021. gada 30. jūnija.  Ņemot vērā visu augstāk minēto, Reģistrs lūdz precizēt Likumprojekta pārejas noteikumu 40. punktā iekļauto regulējumu atbilstoši paredzētajam tā mērķim, nosakot gan iestādi, gan termiņus Partnerības līgumu un to grozījumu reģistrācijai pārejas periodā, vienlaikus izvērtējot nepieciešamību mainīt arī pārejas noteikumu 39. punktā paredzēto termiņu.  Vēršam uzmanību, ka, ja Likumā tiktu paredzēts, ka Reģistrs Birojam nodod visu Partnerības līgumu reģistrā ierakstīto informāciju, tostarp informāciju par izbeigtajiem Partnerības līgumiem un līgumiem, kuru termiņš izbeidzas līdz 2021. gada 30. jūnijam, bet ieraksts par tā grozījumiem vai izbeigšanu Partnerības līgumā vēl nav izdarīts, un attiecīgā informācija tiktu ierakstīta Likumprojektā paredzētajā līgumu reģistrā, tiktu gan novērsta šajā punktā izklāstītā problēma, gan, kā jau augstāk norādīts, tiktu nodrošināts, ka informācija par visiem izbeigtajiem Partnerības līgumiem būtu pieejama vienuviet, proti, līgumu reģistrā.  Papildus arī paskaidrojam, ka Likumprojektā ietvertā regulējuma ieviešanai Reģistrā tiek plānots gatavot pielāgojumus informācijas sistēmās, lai pieteikumu par Partnerības līgumiem iesniegšana, izmantojot E-pakalpojumu, pēc Likumā noteiktā termiņa vairs tehniski nebūtu iespējama. | | **Ņemts vērā**  Uzņēmumu reģistrs nodos visu informāciju par spēkā esošajiem publiskās un privātās partnerības līgumiem Iepirkumu uzraudzības birojam, kas būs tā rīcībā, arī to informāciju, ko Uzņēmumu reģistrs līdz šā likuma spēkā stāšanās brīdim nepaspēs ierakstīt līgumu reģistrā. | **Tiek svītrots pārejas noteikumu 40.punkts.**  **Pārejas noteikumu 37.punkts tiek izteikts šādā redakcijā:**  *“37. Uzņēmumu reģistrs līdz 2021. gada 1. oktobrim nodod Iepirkumu uzraudzības birojam publiskās un privātās partnerības līgumu reģistra ierakstus kopā ar reģistrācijas lietām un šī likuma kārtībā Uzņēmumu reģistram iesniegtos dokumentus par tādiem publiskās un privātās partnerības līgumiem, kas publiskās un privātās partnerības līgumu reģistrā ierakstīti līdz 2021. gada  31. augustam un par kuriem publiskās un privātās partnerības līgumu reģistrā līdz 2021. gada 31. augustam nav izdarīts ieraksts par līguma izbeigšanu. Minēto informāciju Iepirkumu uzraudzības birojs līdz 2021. gada 1. novembrim iekļauj līgumu reģistrā.”* |
| 13. | **Skatīt precizēto anotācijas I sadaļas 2.punkts ar šādu tekstu:**  *“izveidojot līgumu reģistru, tiek paplašināts informācijas apjoms, kas publiskojams par noslēgtajiem līgumiem, iekļaujot informāciju par līgumu faktisko izpildi”* | | **Tieslietu ministrija (2020.gada 9.decembra atzinums)**  Likumprojekta anotācijas I sadaļas 2. punkta iedaļā ar virsrakstu “Likumprojektā ir paredzēti šādi būtiskākie grozījumi” citastarp ir norādīts, ka “izveidojot līgumu reģistru, tiek paplašināts informācijas apjoms, kas publiskojams par noslēgtajiem līgumiem, iekļaujot informāciju par līgumu faktisko izpildi”. Lai norādītā informācija būtu korekta, Reģistra ieskatā minētā informācija papildināma, ka turpmāk netiek paredzēts līgumu reģistrā darīt pieejamus pašus noslēgtos līgumus un to grozījumus. | | **Ņemts vērā** | **Skatīt precizēto anotācijas I sadaļas 2.punkts ar šādu tekstu:**  “*izveidojot līgumu reģistru, tiek paplašināts informācijas apjoms, kas publiskojams par noslēgtajiem līgumiem, iekļaujot informāciju par līgumu faktisko izpildi, kā arī turpmāk koncesijas līgumi un to grozījumi būs pieejami publiskā partnera vai tā pārstāvja pircēja profilā nevis līgumu reģistrā, vienlaikus mainīta kompetence šā uzdevuma izpildē, nosakot, ka uzdevumu, ko veica Uzņēmumu reģistrs (vest publiskās un privātās partnerības līgumu reģistru) turpmāk veiks Iepirkumu uzraudzības birojs (uzturēs līgumu reģistru);”* |
| 14. |  | | **Tieslietu ministrija (2020.gada 9.decembra atzinums)**  Lūdzam precizēt Likumprojekta anotācijas I sadaļas 2. punkta 24. lpp. pēdējā rindkopā norādīto informāciju un anotācijā norādīt, ka Reģistra funkcija vest Partnerības līgumu reģistru primāri izriet no Likuma 69. panta, kā arī Reģistra likums dublē minēto regulējumu. | | **Ņemts vērā** | **Skatīt precizēto anotācijas I sadaļas 2.punkts ar šādu tekstu:**  “*Jaunais līgumu reģistrs būs visu publisko iepirkumu jomas līgumu reģistrēšanas rīks, kur vienkopus būs pieejama informācija par visiem noslēgtajiem publisko iepirkumu līgumiem un tas aizstās esošo publiskās un privātās partnerības līgumu reģistru aizstās jau esošo publiskās un privātās partnerības līgumu reģistru, kuru atbilstoši Publiskās un privātās partnerības likumam ved Uzņēmumu reģistrs. Ņemot vērā, ka dublējošas normas ir ietvertas arī likumā “Par Latvijas Republikas Uzņēmumu reģistru”, tad līdz ar jaunā līgumu reģistra izveidošanu Uzņēmumu reģistram vairs nebūtu jāparedz šāda funkcija - vest publiskās un privātās partnerības līgumu reģistru, tādējādi ir jāveic grozījumi likumā “Par Latvijas Republikas Uzņēmumu reģistru..*” |
| 15. | **37. panta piektās daļas 1. punkta b apakšpunkts:**  “b) informāciju par šā panta otrās daļas 1. punktā minēto personu (valdes vai padomes loceklis, pārstāvēttiesīgā persona vai prokūrists vai persona, kura ir pilnvarota pārstāvēt pretendentu darbībās, kas saistītas ar filiāli) un šā panta trešās daļas 4. un 5. punktā minēto personu, koncesijas procedūras komisija iegūst informāciju no Uzņēmumu reģistra,” | | **Tieslietu ministrija (2020.gada 9.decembra atzinums)**  Reģistrs aicina precizēt Likumprojekta 7. pantā paredzēto Likuma 37. panta piektās daļas 1. punkta b apakšpunktu, aiz vārdiem “šā panta trešās daļas 4. un 5. punktā minēto personu” ar skaidrojumu iekavās, līdzīgi, kā tas minētajā apakšpunktā ir norādīts pēc vārdiem “šā panta otrās daļas 1. punktā minēto personu”, lai ikvienam būtu saprotams, kādu informāciju iegūst no Reģistra. | | **Vienošanās panākama saskaņošanas laikā**  Norādām, ka analoģisku regulējumu Ministru kabinets 2020. gada 27. oktobra sēdē (prot. Nr. 65 30. §) atbalstīja izskatot likumprojektu “Grozījumi Publisko iepirkumu likumā”, kas jau ir iesniegts Saeimā. Nav nepieciešams precizēt analoģiskās normas, kuras Ministru kabinets, jau iepriekš konceptuāli ir atbalstījis, kā arī, lai nodrošinātu vienveidīgu izpratni par analoģiskām normām publisko iepirkumu jomas normatīvajos aktos nav vēlams radīt atšķirīgu regulējumu. | **37. panta piektās daļas 1. punkta b apakšpunkts:**  “b) informāciju par šā panta otrās daļas 1. punktā minēto personu (valdes vai padomes loceklis, pārstāvēttiesīgā persona vai prokūrists vai persona, kura ir pilnvarota pārstāvēt pretendentu darbībās, kas saistītas ar filiāli) un šā panta trešās daļas 4. un 5. punktā minēto personu, koncesijas procedūras komisija iegūst informāciju no Uzņēmumu reģistra,” |
|  | |  | |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Edgars Matulis

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Juridiskā departamenta Iepirkumu politikas un valsts nekustamo īpašumu pārvaldīšanas politikas nodaļas vecākais eksperts |
| (amats) |
| 67095457 |
| (tālruņa un faksa numurs) |
| Edgars.Matulis@fm.gov.lv |

1. <http://tap.mk.gov.lv/mk/vsssanaksmes/saraksts/protokols/?protokols=2020-01-09> [↑](#footnote-ref-1)
2. Satversmes tiesas 2015. gada 14. oktobra spriedums lietā Nr. 2015-05-03, 13.1. apakšpunkts. [↑](#footnote-ref-2)
3. Satversmes tiesas 2011. gada 11. janvāra spriedums lietā Nr. 2010-40-03, 10.1. apakšpunkts. [↑](#footnote-ref-3)
4. Satversmes tiesas 2011. gada 11. janvāra spriedums lietā Nr. 2010-40-03, 10. punkts. [↑](#footnote-ref-4)
5. (1) Partnerības iepirkuma līgumiem piemēro [Publisko iepirkumu likumu](https://likumi.lv/ta/id/287760-publisko-iepirkumu-likums), ja šajā likumā nav noteikts citādi.

   (2) Sabiedrisko pakalpojumu sniedzēji partnerības iepirkuma līgumiem piemēro [Sabiedrisko pakalpojumu sniedzēju iepirkumu likuma](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) normas, ja šajā likumā nav noteikts citādi. [↑](#footnote-ref-5)